1. Ann EGEL (Toomas) /An Eggel, Анна Томасова Еггель, Анна Ѳомина Эгель/, sündinud 31.10.1820 Abja mõisapiirkonnas. Sünnikandes on Anni vanemateks märgitud Mulgi Hennu sulane Toomas ja naine Rõõt. Ann ristiti 07.11.1820, vaderid: Mulgi Hansu naine Liisu, Pikasilla Hansu tüdruk Ann, Mulgi Märt. Leeris käis 1837. a. Halliste koguduse personaalraamatu järgi ajavahemikust 1815-1837 elas mõnda aega Suka Tõõtsimõisa Märdi talus - samas, kus vanaisa Juhan ja vanaema Mall. Ka 1834. a. revisjoni ajal oli Ann kirjas sealsamas kui 13-aastane karjatüdruk /Hüterin/. 1850. a. revisjoni ajal oli samuti Suka talus nr. 54. 1858. a. revisjoni järgi oli 1851. a. läinud elama Penuja mõisapiirkonda /Penniküll/ ning revisjoni ajal elas Sadumäe /Saddeme/ talus nr. 35. Arvatavasti umbes 1858. a. paiku pöördus õigeusku, nagu paljud Liivimaa talupojad ning astus Eesti Apostlik- Õigeusu Kiriku Halliste-Penuja koguduse liikmeks. Selle koguduse pihiliste nimekirja järgi elas Abja mõisapiirkonnas Atika külas. 1859. a. sündis vallastütar Reet/Irina ja 1862. a. vallaspoeg Jaan/Ivan. Ann suri 59-aastaselt 14.08.1879 Abja mõisapiirkonnas ning maeti 17.08.1879 Halliste õigeusu kalmistule (asub Penujal). Surmapõhjus - südamerabandus.